Бр. 104-304/1

27.03.2025 година

Скопје

**ПОКАНА**

**„Саем на кариера и отворен ден на УГД“**

**15.04 2025 година (вторник)**

**11:00 часот**

**Универзитет „Гоце Делчев”- Штип
Дворот на Ректорат на УГД**

Соработката помеѓу приватниот сектор и високо образовните институции е императив во продуцирањето на компетентен кадар кој со своите знаења и вештини кој брзо и ефикасно ќе се интегрира во работната средина и ќе придонесува кон создавање на нови вредности. Водени од потребата за градење на синергија помеѓу науката и бизнисот, во годината кога Стопанската комора на Северна Македонија одбележува 103 години од основањето, а Универзитетот „Гоце Делчев“ - Штип одбележува 18 години од основањето, ни претставува чест и задоволство да Ве поканиме да учествувате на **„Саем на кариера и отворен ден на УГД“** кој ќе се одржи на **15 април 2025 година, во дворот на Ректоратот на УГД Штип (ул. Крсте Мисирков Бр. 10-А Штип) со почеток од 11:00 часот.**

На отварањето на настанот обраќања ќе имаат проф. д-р Дејан Мираковски, ректор на УГД, градоначалникот на општина Штип м-р Иван Јорданов и претставник на Стопанската комора.

Компаниите кои ќе земат учество ќе имаат можност да постават штандови, каде што нивните претставници ќе можат:

* Да ги презентираат отворените работни позиции;
* Да ги претстават програмите за практиканство и стажирање,
* Да промовираат можности за идни соработки со студентите и факултетите.

Учеството на настанот за компаниите, вклучително и користењето на штанд е без надомест. Секоја компанија ќе има означена локација за позиционирање.

**Напомена:** Компаниите сами го брендираат својот штанд и назначуваат лица одговорни за презентација на компанијата. Доколку немаат свој штанд, Универзитетот стои на располагање да обезбеди простор-клупа.

***Ве молиме Вашето присуство да го потврдите најдоцна до 03.04.2025 година*** на следните контакт лица: м-р Михајло Донев, претседател на Советот за унапредување на високото образование, e-адреса: mihajlo@mchamber.mk и контакт тел: 02/ 3244 067, како и на д-р Моника Арсова, е-адреса на monika.arsova@ugd.edu.mk и контакт тел: 077 667 723.

Задолжителна е регистрација за настанот на следниот линк: <https://shorturl.at/t6jcW>